ལྗོན་པའི་ས་བོན་ནམ་ཡང་ན་སྙན་ངག་གི་རྩ་བ་ཇི་ལྟར་འཛུགས་དགོས་སམ།སྙན་ངག་གི་རྩ་བ་ལོ་ཆུང་བྱིས་པའི་དུས་ནས་སྒྲུང་དང་གཏམ་དཔེ།གབ་ཚིག་དང་དམངས་གླུ་སོགས་མེས་པོ་དམ་པ་རྣམས་ཀྱིས་གནང་བའི་ཞིམ་མངར་རོ་བརྒྱ་ལྡན་པའི་ཤིང་ཏོག་འདི་དག་གི་ས་བོན་གྱིས་འཛུགས་དགོས།ས་བོན་དེ་འདྲ་བཏབས་ཤིང་མཚར་འཛིན་གྱི་བློ་མིག་རྒྱ་ཡངས་པ་ཞིག་ཏུ་བཏང་ཟིན་པའི་གཞོན་སྐྱེས་རྣམས་ཀྱི་ཞལ་ནས།ངག་གི་སྡོང་པོ་དང་ཡལ་ག་སོགས་ལེགས་པར་སྐྱེ་བཞིན་པ་མཐོང་གིན་འདུག།དེས་ན་གཏམ་བཤད་ཀྱི་གོ་བརྡ་ཅུང་ཟད་འཕྲོད་དུས་ནས་བཟུང་ཨ་ཕྱི་ཨ་མྱེ་དང་ཨ་ཕ་ཨ་མས་བཤད་པའི་དམངས་གཏམ་སྙན་མོ་དེ་ཚོ་ནི།ཕུལ་བྱུང་སྙན་ངག་གི་མེ་ཏོག་ཅི་དགར་བཞད་ཅིང་།སྣོད་བཅུད་རོལ་མྱོང་གི་འབྲས་བུ་གང་འདོད་དུ་སྨིན་པའི་སྒྱུ་རྩལ་པ་ཁོང་ཚོའི་ཐུན་མོང་གི་ས་བོན་ཐེབས་ཤིང་།རྩ་བ་ཚུགས་པའི་རྒྱུ་རྐྱེན་ངོ་མ་དེ་རེད་ཨང་།